Ingen skal true os til at ændre den stramme udlændingepolitik, som et bredt flertal både i befolkningen og Folketinget står bag.

Sådan lød det klare budskab fra S-formand Mette Frederiksen under en debat med Lars Løkke Rasmussen (V) i Aabenraa cirka halvvejs gennem den netop overståede valgkamp. Et budskab, hun har gentaget flere gange den seneste måned.

Disse ord skal hun snart til at gøre alvor af, når den tredje officielle forhandlingsdag om regeringsdannelse begynder klokken 10.

Læs også : Mette Frederiksen efter DF-udmelding: Ingen skal true os til at ændre udlændingepolitikken

Her skal de tre partier i rød blok, der alle peger på Mette Frederiksen som landets næste statsminister, indlede drøftelser om, hvilken retning landets udlændinge- og integrationspolitik skal tage de kommende fire år.

Læs også : Her er støttepartiernes krav til Mette Frederiksens udlændingepolitik

Og hvis man skal tage S-formandens ord under valgkampen alvorligt, så får vi ikke de store ændringer.